Bon (B/SN). Najnowše statistiki katolskich wěriwych w Němskej podšmórnu dale trajacy proces wustupow z cyrkwje. Straty dowěry su wosebje znjewužiwanskich skandalow dla we wobłuku cyrkwje hoberske. W lěće 2021 wopušći 359 338 katolikow swoju cyrkej, to je dotal najwyša ličba. Prěni raz přisłuša mjenje hač połojca zwjazkowych wobydlerjow jednej z wulkich cyrkwjow. Kriza je so hižo wjele zašo započała. W dobje do 1. swětoweje wójny něhdźe 50 procentow katolikow njedźelne Bože mšě wopytowaše, dźensa je jich jenož hišće 4,3 procentow. Wědomostnicy warnuja před wotcuzbnjenjom młodych ludźi wot cyrkwje. Za fachowcow je jasne, zo ma cyrkej swoje struktury změnić. Sylnišo ma wona nazhonjenja a mysle młodych ludźi zapřijeć.
Medijowa kritika
Vatikan/Drježdźany (B/SN). Njedawno je bamž Franciskus ministerskeho prezidenta Sakskeje Michaela Kretschmera na awdiencu přijał. Staj mjez druhim rěčałoj wo wójnje w Ukrainje a wo synodalnym puću w Němskej. Přewodźała je ministerskeho prezidenta předsydka Rady katolikow w biskopstwje Drježdźany-Mišno Martina Breyer. Čłonojo delegacije zetkachu so tež z ekspertom za škit dźěći Jezuitom Hansom Zollnerom. Drježdźanski biskop Heinrich Timmerevers słušeše tohorunja k delegaciji. Biskop Timmerevers připowědźi medijam po rozmołwje z Zollnerom, zo so hišće w tutym lěće zhromadna komisija za znowawobdźěłanje padow znjewužiwanja za biskopstwa Drježdźany-Mišno, Zhorjelc a arcybiskopstwo Berlin skonstituuje.
Wumjetowanje katolikam
Drježdźany/Erfurt (B/SN). Jako prěni wuchodoněmski kraj je Sakska w lěće 1996 wosebite zrěčenje z Vatikanom wotzamknyła. Po lětdźesatkach jara wobmjezowanych móžnosćow katolskeho žiwjenja w NDR bě to wulki přełam ze symboliskej hódnotu. Artikl 10 dojednanja wobsahuje pěstowanje serbskich naležnosćow. W zrěčenju, podpisanym wot japoštołskeho nunciusa arcybiskopa dr. Giovannowa Lajolija a tehdyšeho ministerskeho prezidenta Sakskeje prof. dr. Kurta Biedenkopfa, zawjazujetej so wobě stronje katolske serbske kulturne bohatstwo wobchować a škitać. Swobodny stat Sakska ma je po swojich móžnosćach podpěrać. Lětsa swjeći Durinska 25lětne wobstaće zrěčenja z Vatikanom.
Kak dale z kardinalom?
Bonn/Vatikan (B/SN). Bamž Franciskus je sej na swjatkownej njedźeli z jasnymi słowami přiměr w Ukrainje a měrliwe skónčenje wójny žadał. Hižo sobotu wječor je so wón próstwu přez widejoprezentaciju „wo inwaziji Ukrainy“ zwuraznił. Wón tematizowaše „wójnu mjez bratrami a wójnu mjez křesćanami“. Při tym wón zwurazni, zo chce z ukrainskimi zastojnikami wo móžnosći wopyta Ukrainy rěčeć. Tež katolscy biskopja žadachu sej w swjatkownych prědowanjach skónčenje wójny w Ukrainje.
Žiwjenje profetki hódnoćił
Vatikan (B/SN). Hłowa katolskeje cyrkwje je před tydźenjom 21 nowych kardinalow powołał, zo by jich kónc awgusta oficialnje na wosebitej zhromadźiznje, kotraž so konsistorium mjenuje, pomjenował. Nominowani pochadźeja ze wšěch kontinentow swěta. Tale šěroka zestawa je bamžej wosebje wažna, dokelž woli nětko 131 město dotalnych 116 kardinalow noweho bamža, naslědnika Franciskusa. Z rozsudom chce bamž decentralizaciji cyrkwje přinošować. Mjez nominowanymi njeje žana wosoba z Němskeje. Prěni raz je z Anthonyjom Poolom jedyn k najnišej socialnej woršće přisłušacy Indičan nominowany.
Wot Moskwy so dźělili
Kijew (B/SN). Vatikanski zamołwity za wonkowne naležnosće arcybiskop Paul Gallagher je njedawno Buča, małe to předměsto Kijewa, wopytał. „Dźensniši wopyt bě złe dožiwjenje. Budźe dołho trać tele rany hojić, wodaće namakać a na procesu wujednanja dźěłać“, praji wón powěsćowemu portalej Vatican News. W rozmołwje z komunalnymi politikarjemi w Lwiwje podšmórny wón, zo so Vatikan za teritorialnu integritu Ukrainy zasadźuje. Dale poskići vatikanski diplomat ukrainskemu wonkownemu ministrej Dmytrej Kulebje pomoc Swjateho stoła při jednanjach mjez Ukrainu a Ruskej.
Institut oficialnje wotewrjeny
Vatikan (B/SN). Pontifeks je přiwzał přeprošenje indigenych zjednoćenstwow w Kanadźe. Wot 24. do 30. julija wopyta wón města Edmonton, Quebec a Iqaluit. Jedna z přičinow jězby je, zo wočakuja zjednoćenstwa zamołwjenje bamža za skutkowanje katolskeje cyrkwje nastupajo njeskutki w Residential Schools w Kanadźe. W 19. a 20. lětstotku su indigenym dźěćom wótcowsku kulturu rubili. Dźěći su čwělowali a znjewužiwali. Nošerjo zarjadnistwow běchu zwjetša cyrkwje. Na wopyće wjacorych indigenych delegacijow kónc měrca w Romje je bamž hižo wo wodaće prosył, ale zjawnje w Kanadźe njeje so hišće zamołwił, štož potrjecheni wočakuja.
Wosady patriarchat wopušćili
Vatikan (B/S). K dnjej maćerjow je bamž Franciskus zasłužby tutych wysoko hódnoćił a sej njedźelu po připołdnišim modlenju na Pětrowym naměsće přiklesk za nich wuprosył. „Myslimy połni lubosće a přichilnosće na swoje maćerje. Myslimy tež na maćerje, kotrež wjace na zemi njepřebywaja, ale nas z njebjes podpěraja.“ Dźeń maćerjow swjeća stajnje na 2. mejskej njedźeli we wjace hač 40 krajach. Ameriska metodistka Ann Jarvis běše so 12. meje 1907 prěni raz wo wopomnjensku Božu mšu za swoju zemrětu mać starała, kotraž bě zwjazana z „Memorial Mother’s Day Meeting“.
Nabožina tež w politice wažna
Vatikan (B/SN). „Česću sej žurnalistow, kotřiž so wosobinsce za nowinarsku swobodu wopruja,“ praji bamž Franciskus na njedźelnym modlenju na Pětrowym naměsće. Wón pokaza na mjezynarodny dźeń nowinarskeje swobody 3. meje, na kotruž na swěće hižo 20 lět spominaja. Minjene lěto bu 47 žurnalistow morjenych a stotki buchu, swoje dźěło wukonjejo, zajeći. Za wobydlerjow Mariupola, kotřiž su sej wójnskeho stracha dla do wocloweho zawoda wućekli, žada sej bamž móžnosć wućeka z města. „Ćerpju a płakam, hdyž na ukrainski lud, wosebje na dźěći a słabych, myslu. Smy swědkojo makaberneho wospjetowanja surowosće čłowjestwa. Njedajmy so wot spirale brónjenja sobu storhnyć“, bamž na kóncu paćerjow apelowaše.
Wosebje ludnosć ćerpi
Jerusalem (B/SN). Po dwěmaj lětomaj přestawki swjećachu 24. apryla zaso ortodoksne jutry w swjatym kraju. Israelska policija pak postaji w starym měsće Jerusalema, wosebje w Cyrkwi Božeho rowa, krućiše přistupne wobmjezowanja hač samo za čas koronapandemije. Město dotalnych 10 000 wobdźělnikow, smědźeše so jenož 4 000 ludźi na centralnych swjatočnosćach wobdźělić. Wo wjele mjenje putnikow wobdźěli so z Ukrainy a Ruskeje, za to wjace koptiskich křesćanow z Egyptowskeje. Wjeršk ortodoksnych jutrow, kotrež so po starym Julianskim kalendrje lětsa tydźeń po jutrach w zapadnych cyrkwjach woswjeća, bě jutrownu sobotu wječor prastara liturgija „Swjateje swěcy“.
Žiwa ekumena
szl_Latn bos_Latn szl_Latn run_Latn szl_Latn lim_Latn pol_Latn bos_Latn szl_Latn bam_Latn szl_Latn oci_Latn szl_Latn nya_Latn szl_Latn bos_Latn szl_Latn pol_Latn szl_Latn umb_Latn